Tildeling af tilskud efter nedrivningspuljen 2015 
Sagsfremstilling 
125.                Tildeling af tilskud efter nedrivningspuljen 2015 - Åbent 
  
  
SAGENS INDHOLD 
I denne sag skal Byrådet tage stilling til, om der skal ydes tilskud fra [adresse] nedrivningspulje til fire 
indkomne ansøgninger. Samtidig orienteres om status for indgåelse af frivillige aftaler efter Teknik og Kulturs 
opsøgende indsats.  
  
De indsendte ansøgninger vedrører følgende ejendomme: 
1. Vittenvej 97, 8382 Hinnerup 
2. Vittenvej 70, Vitten, 8382 Hinnerup 
3. Borgergade 35, Jens Kristiansen, 8450 Hammel (genansøgning) 
4. [adresse], [adresse], 8860 Ulstrup 
  
Ansøgningerne kan læses i deres fulde ordlyd i vedhæftede bilag: ”Nedrivningsansøgninger 2015”. 
  
Derudover foreligger fire støtte-sager til orientering jf. Byrådets beslutning i forbindelse med Budget 2015-18 om, at 
der i 2015 mere aktivt tages kontakt til ejerne af en række særligt udvalgte ubeboede og forfaldne ejendomme. På 
baggrund af en opsøgende indsats fra forvaltningens side, er der således indgået aftale om nedrivning med ejerne 
af: 
  
5. Pittevej 22, Regitse Schou, 8881 Nicolai Andresen 
6. Valdemar Jepsen, [adresse], 8370 Hadsten 
7. [adresse]Der er efter samme model indgået aftale om yderligere én ejendom. Her afventes dog panthaversamtykke forud for 
indgåelse af endelig aftale. Ejendommen er:  
8. Hammelvej 158, [adresse], Lena DahlSagerne nr. 5 – 8 er beskrevet i bilaget ”Uddrag fra screeningsrapport”. Boligerne fordeler sig i to kategorier. Den 
ene rummer ruiner og dårlige boliger, som ikke vurderes at kunne istandsættes indenfor en rimelig økonomisk 
ramme. Den anden kategori rummer dårligt vedligeholdte boliger. De boliger, der i denne sag anbefales nedrevet 
 
Byråd 
22. september 2015 
Sagsnr. 710-2015-
8067 
Dok.nr. 710-2015-
257104 
Sagsbehandler 
DPJLB 
  
Tidl. politisk behandling 
BY, 24.09.13, pkt. 116, BY, 24.06.14, pkt. 115,  
BY, 25.11.15, pkt. 195 
Forventet sagsgang 
ØK, BY 
Lovgrundlag 
Byfornyelsesloven 
tilhører alle kategorien ruin eller dårlig bolig, hvor der ikke skønnes at kunne være lovlig beboelse og ophold. 
  
VURDERING 
Teknik og Kultur har vurderet de fire ansøgninger i forhold til Favrskov Kommunes retningslinjer for tildeling af tilskud 
fra nedrivningspuljen. Den samlede gennemgang af ansøgningerne fremgår af bilaget ”Vurdering af indkomne 
ansøgninger”, og retningslinjerne for tildeling af tilskud i bilaget ”Retningslinjer for tildeling af tilskud fra [adresse] 
Kommunes nedrivningspulje”. 
  
Ansøgningerne nr. 1, 2 og 3 vedrører tomme boliger, som alle ligger i landsbyer, der er afgrænset i kommuneplanen. 
Disse ansøgninger opfylder kriterierne for støtte, idet boliger med hjemmel i byfornyelseslovens § 22 kan gives 
mulighed for kommunal byfornyelsesstøtte på op til 100 % af udgifterne til nedrivning. Staten betaler 60 % og 
kommunen 40 % af udgiften.  
  
Teknik og Kultur anbefaler, at der meddeles støttetilsagn til ansøgningerne nr. 1, 2 og 3. 
  
Ansøgning nr. 4 vedrører tidligere driftsbygninger på en landbrugsejendom. Ejendommen er i BBR registreret som 
landbrugsejendom, og det vurderes på denne baggrund, at ejendommen stadig benyttes landbrugsmæssigt. 
  
Teknik og Kultur anbefaler, at der i lighed med tidligere ansøgninger om støtte til nedrivning af landbrugsbygninger 
ikke meddeles støttetilsagn til ansøgning nr. 4, idet det er en betingelse for opnåelse af tilskud, at erhvervet er 
nedlagt.  
  
Byrådet besluttede 25. november 2014 i forbindelse med revisionen af retningslinjerne for nedrivningspuljen, at der 
fremadrettet lægges op til en mere handlingsorienteret strategi i udmøntningen af midlerne i nedrivningspuljen. 
Teknik og Kultur blev bemyndiget til at indgå frivillige nedrivningsaftaler med ejere af screenede og 
nedrivningsegnede ejendomme, hvor ejendommene samtidig er synlige og skæmmende fra større veje eller i 
landsbyer.  
  
Der er efterfølgende taget kontakt til de første 13 ejere af nedrivningsegnede bygninger. Heraf har tre valgt at indgå 
aftale om nedrivning. Det gælder ejerne af nr. 5, 6 og 7. 
  
Der er yderligere én ejendom på vej, hvor der er indgået aftale med ejer, men hvor panthaversamtykke afventes 
forud for indgåelse af endelig aftale. Det gælder nr. 8. 
  
Yderligere fem ejere har efter de indledende drøftelser meddelt, at de vil overveje nærmere, om de vil indgå en 
frivillig nedrivningsaftale. Gennemgående for disse ejere er, at deres overvejelser skyldes kommunens krav om 
tilbagebetaling af nedrivningsstøtten, såfremt der bygges på grunden indenfor tre år efter nedrivningen. 
  
I efteråret 2015 genoptages kontakten til de fem ejere, for en videre dialog om en frivillig aftale om nedrivning. Der vil 
i den forbindelse blive foretaget en konkret vurdering af, om der kan meddeles tilladelse til opførelse af en ny bolig 
på matriklen. 
  
Teknik og Kultur er bemyndiget til at forestå nedbrydningen af de nævnte ejendomme. Opgaven med nedbrydning 
udbydes i licitation, hvor det valgte firma vil blive fulgt tæt for at sikre en forsvarlig og miljørigtig nedbrydning af 
ejendommene. 
  
Ejendommene vil løbende blive nedrevet, og de første forventes fjernet i efteråret 2015 efter nedrivningsudbud. 
  
ØKONOMI 
De indsendte ansøgninger om støtte og de indgåede frivillige aftaler skal alle ydes støtte efter statens 
landsbyfornyelsespulje (nedrivningspuljen), hvorved der ydes 60 % statslig refusion. Den samlede ramme til 
nedrivning efter ordningen udgør for Favrskov Kommunes vedkommende ca. 1,5 mio. kr. i 2015. I kommunens 
budget 2015 er der afsat 1,572 mio. kr. inkl. overførte midler fra tidligere år. Heraf er der allerede givet tilskud til 
nedrivning for ca. 0,6 mio. kr. Der er derfor et restrådighedsbeløb på 0,98 mio. kr., hvoraf kommunens andel på 40% 
svarende til 0,6 mio. kr. kan finansieres. Rådighedsbeløbet er tidligere frigivet. 
  
Der er ikke indhentet tilbud på nedrivningsomkostninger ved nedrivning af de ovenfor beskrevne ejendomme. Det er 
derfor ikke muligt at estimere de samlede støtteberettigede udgifter. 
  
Teknik og Kultur skønner, at udgiftsrammen vil kunne dække nedrivning af de nævnte ejendomme. Såfremt puljen 
ikke rækker til alle nedrivningerne, anbefaler Teknik og Kultur, at sag nr. 5., [adresse] udskydes til 2016.  
  
Der følges op på de øvrige registrerede ejendomme i screeningsrapporten, for at få opbrugt den tildelte støttepulje, 
såfremt midlerne rækker til yderligere nedrivninger. 
  
INDDRAGELSE 
Der har været annonceret om ordningen via kommunens hjemmeside. Herudover er der i pressen skrevet om 
nedrivningspuljens muligheder. 
  
Teknik og Kultur anbefaler, at der fastsættes en ansøgningsfrist for indsendelse af ansøgninger i lighed med 
tidligere, for eksempel 1. februar hvert år, så længe ordningen fungerer. 
  
INDSTILLING 
Direktøren for Teknik og Kultur indstiller til Byrådet: 
  
1. At der meddeles støttetilsagn til ansøgningerne nr. 1, 2 og 3.  
2. At orienteringen om sagerne nr. 5, 6, 7 og 8 tages til efterretning. 
3. At støtten til sag nr. 5 overgår til 2016, såfremt der ikke er ramme til det i 2015. 
4. At støttebeløbene anmeldes til statsrefusion efter byfornyelsesloven. 
5. At der fremadrettet fastsættes en frist for indsendelse af ansøgninger til den 1. februar. 
  
BESLUTNING  
  
Økonomiudvalget, 15. september 2015: 
Fraværende: Sarah Bach, Simon Johansen 
  
Notat af 15. september 2015 om ændret indstilling vedr. ansøgning nr. 4 blev uddelt og vedlægges sagen. 
  
Ad 1. Indstilles godkendt med den tilføjelse, at der også meddeles støttetilsagn til ansøgning nr. 4 
  
Ad 2, 3, 4 og 5 indstilles godkendt. 
  
  
Bilag 
  
  
  
Ansøgninger 2015 fra ejere 
710-2015-254641 
Vurdering af indkomne ansøgninger 
710-2015-195157 
Uddrag fra screeningsrapport 
710-2015-233445 
Retningslinjer for tildeling af tilskud fra [adresse] 
Kommunes nedrivningspulje 
710-2015-195245 
Notat ang. ændret sagsindstilling gældende for 
[adresse], [adresse] 
710-2015-253181 
  
Byråd, 22. september 2015: 
Fraværende: Tage Carlsen, Sarah Bach 
  
Godkendt. 
